El Poliesportiu Municipal ha acolit el Campionat d'Espanya de Grappling
26 de febrer 2018

![](/media/egvdrmhh/37-20180224_194035-c.jpg)  
  

Este cap de setmana s'ha disputat el Campionat d'Espanya de Grappling en el Poliesportiu Municipal (internuclis) de Sagunt, amb la presència de més de 400 esportistes, en la que ha sigut la competició de major envergadura d’esta modalitat de lluita que s'ha celebrat en el nostre país, donat que es disputaven per primera vegada les categories inferiors i la de veterans. 

Han sigut moltes les felicitacions de federacions i esportistes relatives a l'organització de l'esdeveniment i al bon acolliment en el municipi. A açò va contribuir la col·laboració de l'associació de recreació històrica Saguntum Civitas, que va posar color al lliurament de trofeus i va causar gran impacte, igual que va succeir en la passada edició de FITUR. També es va comptar amb la presència de l'alcalde de Sagunt, Quico Fernández, i el regidor d'Esports, Miguel Chover.  

  

![](/media/hhhpgygi/37-img-20180224-wa0014-c.jpg) 

A més, s'ha comptat amb la participació de nombrosos campions i campiones del món i d'Europa, i s’ha donat el fet que un excampió del món que retornava a la competició li llevava el ceptre nacional a un altre. 

L'esdeveniment s’ha seguit en directe via _streami__ng_ en els 4 tapissos en els quals es disputava, i va aconseguir rècord d'audiència, perquè no només ha sigut seguit des d'Espanya, sinó també des de diversos països europeus, així com des dels Estats Units i altres països del continent americà. 

Des del Club de Lluita Camp de Morvedre, a més de fomentar l'esport de la lluita en les seues diferents modalitats, se seguix aconseguint que el municipi siga un referent nacional i un punt d'atenció internacional. El resultat més destacat d'un lluitador local en categoria sènior va ser la cinquena posició del _grap__pler_ del Club de Lluita Camp de Morvedre Alejandro Fernández Jiménez, en Grappling sènior 92 Kg.

*   [](http://www.facebook.com/sharer.php?u=https://aytosagunto.es/va/actualitat/el-poliesportiu-municipal-ha-acolit-el-campionat-d-espanya-de-grappling/ "Facebook")
*   [](http://twitter.com/share?url=https://aytosagunto.es/va/actualitat/el-poliesportiu-municipal-ha-acolit-el-campionat-d-espanya-de-grappling/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-poliesportiu-municipal-ha-acolit-el-campionat-d-espanya-de-grappling/ "Linked In")
*   [](mailto:?body=https://aytosagunto.es/va/actualitat/el-poliesportiu-municipal-ha-acolit-el-campionat-d-espanya-de-grappling/)